Finn Sejersted

Finn Sejersted (født 3. august 1868 i Trondheim, død 22. januar 1914 i Kristiania) var en norsk jernbaneingeniør som også var sjef for Holmenkollbanen.

Han gikk i 1890 ut av den maskintekniske linjen ved Trondhjems Tekniske Læreanstalt, som var en forløper til NTH.  Så jobbet han frem til 1893 som anleggsingeniør ved Solørbanen fra Kongsvinger til Flisa (innviet 1893), dernest fra 1893 til 1895 ved Setesdalsbanen (innviet 1895) og 1895 til 1897 ved Nordbanen, i dag kalt Gjøvikbanen (først åpnet i 1900). 

Han ble i 1897 forflyttet til Kristiania for å ta del som sekretær i det som het stasjonskomiteen av 1899.  Man skulle planlegge byens stasjoner.  Samtidig tok han over etter Albert Fenger-Krog (1835–1904) som sjef for Holmenkollbanen som var like ved å bli innviet.  Han var administrerende direktør her frem til sin død i 1914 av en hjertesykdom. Han ble etterfulgt av Tobias Bernhoft (1869–1936).  Han hadde omkring 1904 studert elektrisk jernbane utenlands.Finn Sejersted fra Strinda Historielag. 

Han var sønn av Johannes Sejersted (1842–1926) og Mette Nannestad (1844–1921).  Faren var fra Skogn og generalmajor av offisers-slekten Sejersted.  Mora kom fra Orkdal. Selv giftet Finn seg i 1903 med Cathrine Pihl.
 Referanser 

Kategori:Norske jernbaneingeniører
Kategori:Personer tilknyttet jernbane i Norge
Kategori:Alumni fra Trondhjems Tekniske Læreanstalt
Kategori:Personer fra Trondheim kommune